13. ΑΝΑΓΚ.ΝΟΜΟΣ υπ’ αριθ. 25 της 30 Μαΐου/14 Ιουν. 1967 (ΦΕΚ Α΄ 99) Περί κυρώσεως της μεταξύ Ελλάδος και ΟΗΕ Συμφωνίας της 20 Ιουν. 1966 περί διακανονισμού απαιτήσεων Ελλήνων υπηκόων εκ ζημιών της διεθνούς δυνάμεως του ΟΗΕ εν Κογκό. Άρθρ.1.-Κυρούται η δι’ ανταλλαγής επιστολών από 20 Ιουν. 1966 συναφθείσα μεταξύ της Ελλάδος  Σελ. 196 και Οργανισμού Ηνωμένων Εθνών, εν Νέα Υόρκη, Συμφωνία περί διακανονισμού των απαιτήσεων Ελλήνων υπηκόων εκ ζημιών προκλειθεισών υπό των στρατευμάτων του Ο.Η.Ε. εν Κογκό. Το κείμενον των επιστολών παρατίθεται κατωτέρων εν Γαλλικώ προτοτύπω και Ελληνική μεταφράσει. Άρθρ.2.-Το δυνάμει της δια του παρόντος Νόμου κυρουμένης Συμφωνίας καταβληθέν κατ’ αποκοπήν εις την Ελληνικήν Κυβέρνησιν ποσόν εκ δολλαρίων Η.Π.Α. 100.000, κατατεθέν παρά τη Τραπέζη της Ελλάδος εις έντοκον λογαριασμόν διατίθεται ως ακολούθως: 1.Ποσόν 71.350 δολαρίων θα καταβληθή εις τους δικαιούχους τους αναγραφομένους εν τω συνημμένω πίνακι κατά το οριζόμενον εν αυτώ δι’ έκαστον δικαιούχον ποσόν, του πίνακος τούτου αποτελούντος αναπόσπαστον μέρος του παρόντος. 2.Το υπόοιπον ποσόν εκ δολλαρίων 28.650 θέλει διατεθή δι’ αποφάσεων του Υπουργού Εξωτερικών προς ενίσχυσιν των εν Κογκό Ελληνικών Κοινοτήτων και Ιδρυμάτων. 3.Οι εκ του κεφαλαίου των δολλαρίων 100.00 προκύπτοντες τόκοι μέχρι της ημέρας παροχής της εντολής πληρωμής προς την Τράπεζαν της Ελλάδος κατανέμονται μεταξύ των δικαιούχων αμφοτέρων των κατηγοριών κατ’ αναλογίαν του εις έκαστον περιερχομένου κονδυλίου. Άρθρ.3.-1.Ο παρά τη Τραπέζη της Ελλάδος έντοκος λογαριασμός του εκ δολλαρίων 100.00 κεφαλαίου κινείται δι’ εντολών του επί των Εξωτερικών Υπουργού, η δε καταβολή των αποζημιώσεων εις τους δικαιούχους περί ων η παρ. α) του ως άνω άρθρ. 2 διενεργείται κατόπιν προηγουμένης νομιμοποιήσεως τούτων υπό της Τραπέζης της Ελλάδος. 2.Δι’ εντολών του Υπουργού των Εξωτερικών προς την Τράπεζαν της Ελλάδος θέλεις ωσαύτως διατεθή και το ποσόν περί ου η παρ.β΄ του προηγουμένου άρθρου. Άρθρ.4.-1.Άπασαι αι κατά τον παρόντα Νόμον υποβαλλόμεναι αιτήσεις ως και τα εις απόδειξιν αυτών αναγκαία πιστοποιητικά, βεβαιώσεις, ένορκοι καταθέσεις, πληρεξούσια και λοιπά έγγραφα απαλλάσονται του τέλους χαρτοσήμου και παντός ετέρου υπέρ του Δημοσίου ενσήμου, Προξενικών τελών, ως και εισφορών και ενσήμων υπέρ παντός Ταμείου κυρίας και επικουρικής Ασφαλίσεως. 495 40.Β.α.10-13 Οργανισμός Ηνωμένων Εθνών 2.Το ποσόν της αποζημιώσεως και αι αποδείξεις εξοφλήσεως παρά των δικαιούχων των κατά τον παρόντα Νόμον καταβαλλομένων αποζημιώσεων απαλλάσονται πάσης κρατήσεως, τελών χαρτοσήμου και παντός φόρου, συμπεριλαμβανομένου του φόρου κληρονομιάς. Άρθρ.5.-Δι’ αποφάσεων των Υπουργών Εξωτερικών και Οικονομικών δύναται να ρυθμισθή παν θέμα δυνάμεον να προκύψη εκ της εκτελέσεως του παρόντος, συμπεριλαμβανομένου και του ακριβούς προσδιορισμού της ταυτότητος των εν τω συνημμένω πίνακι περιλαμβανομένων δικαιούχων. Άρθρ.6.-Ο παρών Νόμος θέλει ισχύσει από της δημοσιεύσεώς του εις την Εφημερίδα της Κυβερνήσεως. (Ακολουθεί πίναξ 32 δικαιούχων). 